ཞིང་ལས་ལ་སྔོན་མའི་ཟས་རིགས་ཐབས་འཚོལ་བྱེད་སྟངས་དང་བསྡུར་ན།ལས་རྩོལ་ཉུང་ཉུ་ལས་མི་མཁོ་ཡང་།དེས་ཟས་རིགས་ཐོན་སྐྱེད་སྔོན་མ་ལས་མང་བ་བྱེད་ཐུབ་ཀྱི་ཡོད།དེར་བརྟེན་མི་ཚོར་དུས་ཚོད་མང་པོ་ཡོད་པ་དང༌།དུས་ཚོད་དེ་སྤྱད་དེ་མི་ཁག་ཅིག་ལས་རིགས་འགའ་ཞིག་གི་ཐོག་ཁྱད་ཡོན་ལྡན་པའི་མཁས་པ་ཆགས་པ་རེད།དེ་ཡང་ཁག་ཅིག་ལག་ཤེས་པ་སྟེ།རྫ་མཁན་དང༌།མགར་བ།འཐག་མཁན་སོགས་ཆགས་པ་དང༌།འགའ་ཞིག་གོང་གསལ་ལག་ཤེས་མི་སྣས་བཟོས་པའི་ཐོན་རྫས་རྣམས་ཉོ་བ་དང་བཙོང་ནས་མི་ཚེ་སྐྱེལ་མཁན་གྱི་ཚོང་པར་གྱུར་པ་རེད།དེ་བཞིན་མི་ཁག་ཅིག་རོལ་མོ་བ་དང༌།འཇིམ་བཟོ་བ།སྙན་ངག་པ།ཟློས་གར་བ་སོགས་སྒྱུ་རྩལ་ལས་རིགས་པར་འགྱུར་འགོ་ཚུགས་པ་རེད།